Folketing
2010-04-27

Jamen vi er bestemt ikke imod valgfrihed. Og så er der det med, at vi skulle støtte nogle af de gode initiativer, som Enhedslisten efterspørger. Vi har jo netop kæmpet for det i vores satspuljeforlig, som hr. Erling Bonnesen også er med i. Det er derfor, vi ikke kan støtte forslaget, for vi mener, at nogle af de initiativer, der bliver efterspurgt, allerede er sat i gang. Fra 2010 til 2013 er der afsat en pulje på 22 mio. kr. Så jeg kan egentlig ikke rigtig forstå, hvad det er, hr. Erling Bonnesen prøver på at gøre til et problem her. Jeg forstår det virkelig ikke.